จันลูกา วีอัลลี

จันลูกา วีอัลลี post-nominals|post-noms=OMRI (Gianluca Vialli; 9 กรกฎาคม ค.ศ. 1964 – 6 มกราคม ค.ศ. 2023) เป็นอดีตผู้จัดการทีมและนักฟุตบอลชาวอิตาลีในตำแหน่งกองหน้า เขาเริ่มต้นอาชีพกับสโมสรบ้านเกิดอย่างเครโมเนเซใน ค.ศ. 1980 โดยเขาได้ลงเล่นในลีก 105 นัด ยิงได้ 23 ประตู ผลงานอันยอดเยี่ยมของเขาทำให้ซัมป์โดเรียซื้อเขามาใน ค.ศ. 1984 เขาได้ลงเล่นในลีกให้แก่ซัมป์โดเรียทั้งสิ้น 85 นัด และยังพาทีมชนะเลิศอิตาเลียนคัพสามสมัย เซเรียอาหนึ่งสมัย และยูโรเปียนคัพวินเนอร์สคัพอีกหนึ่งสมัย
ค.ศ. 1992 วีอัลลีย้ายไปยูเวนตุสด้วยค่าตัว 12.5 ล้านปอนด์อันเป็นสถิติโลก ณ ตอนนั้น ระหว่างที่เล่นให้แก่สโมสรยักษ์ใหญ่แห่งตูริน เขาพาทีมชนะเลิศอิตาเลียนคัพ เซเรียอา อิตาเลียนซูเปอร์คัพ ยูฟ่าแชมเปียนส์ลีก และยูฟ่าคัพ ต่อมาใน ค.ศ. 1996 วีอัลลีย้ายไปร่วมทีมเชลซีและได้รับตำแหน่งผู้เล่น-ผู้จัดการทีมในฤดูกาลถัดมา ช่วงเวลาที่อยู่ในอังกฤษนั้น เขาพาเชลซีชนะเลิศเอฟเอคัพ ลีกคัพ ยูฟ่าคัพวินเนอร์สคัพ และยูฟ่าซูเปอร์คัพ เขาเป็นหนึ่งในผู้เล่นเพียงเก้าคนที่ชนะเลิศการแข่งขันฟุตบอลยุโรปครบทั้งสามรายการหลัก และเป็นผู้เล่นในตำแหน่งกองหน้าเพียงคนเดียวที่ทำเช่นนั้นได้ เขายังเป็นผู้เล่นเพียงคนเดียวที่ได้ตำแหน่งชนะเลิศและรองชนะเลิศของการแข่งขันฟุตบอลยุโรปทั้งสามรายการหลักเช่นกัน ซึ่งรวมถึงการชนะเลิศยูฟ่าคัพวินเนอร์สคัพสองสมัยด้วย
ระดับทีมชาติ วีอัลลีเป็นตัวแทนของทีมชาติอิตาลีในการแข่งขันฟุตบอลโลกสองครั้ง (1986 และ 1990 ซึ่งอิตาลีเป็นเจ้าภาพ) เขายังเป็นส่วนหนึ่งของทีมชาติชุดที่เข้ารอบรองชนะเลิศในฟุตบอลชิงแชมป์แห่งชาติยุโรป 1988 และมีชื่อติดทีมยอดเยี่ยมประจำทัวร์นาเมนต์นั้น ตลอดระยะเวลา 20 ปีที่ลงเล่นในระดับอาชีพ เขาทำประตูในระดับสโมสร 259 โลก และทำประตูในระดับทีมชาติ 16 ประตู และยังทำ 11 ประตูให้แก่ฟุตบอลทีมชาติอิตาลีรุ่นอายุไม่เกิน 21 ปี รวมแล้ว เขาทำ 286 ประตูจากการลงเล่นมากกว่า 500 นัด ทำให้เขากลายเป็นนักฟุตบอลชาวอิตาลีที่ทำประตูได้มากเป็นอันดับที่ 10 ของตลอดกาล
หลังจากเลิกเล่นฟุตบอล เขาผันตัวไปเป็นผู้จัดการทีมและนักวิจารณ์ฟุตบอล รวมถึงเป็นผู้บรรยายรายการของสกายอีตาเลีย เขาเป็นทีมงานของทีมชาติอิตาลีชุดที่ชนะเลิศฟุตบอลชิงแชมป์แห่งชาติยุโรป 2020 ก่อนที่เขาจะอำลาตำแหน่งและเสียชีวิตจากมะเร็งตับอ่อน

**สถิติอาชีพ**

**สโมสร**

**ทีมชาติ**

**สถิติการจัดการทีม**
}

**เกียรติประวัติ**

**ผู้เล่น**
ซัมป์โดเรีย- เซเรียอา: 1990–91- โกปปาอีตาเลีย: 1984–85, 1987–88, 1988–89- ซูแปร์โกปปาอีตาเลียนา: 1991- ยูฟ่าคัพวินเนอร์สคัพ: 1989–90; รองชนะเลิศ: 1988–89- ยูโรเปียนคัพ รองชนะเลิศ: 1991–92
ยูเวนตุส- เซเรียอา: 1994–95- โกปปาอีตาเลีย: 1994–95- ซูแปร์โกปปาอีตาเลียนา: 1995- ยูฟ่าแชมเปียนส์ลีก: 1995–96- ยูฟ่าคัพ: 1992–93; รองชนะเลิศ: 1994–95
เชลซี- เอฟเอคัพ: 1996–97- ลีกคัพ: 1997–98- ยูฟ่าคัพวินเนอร์สคัพ: 1997–98
อิตาลี- ฟุตบอลโลก อันดับที่สาม: 1990
รางวัลส่วนบุคคล- ผู้ทำประตูสูงสุดในฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 1986 (4 ประตู)- ทีมยอดเยี่ยมในฟุตบอลชิงแชมป์แห่งชาติยุโรป: 1988- ผู้ทำประตูสูงสุดในโกปปาอีตาเลีย: 1988–89 (13 ประตู)- ผู้ทำประตูสูงสุดในยูฟ่าคัพวินเนอร์สคัพ: 1989–90 (7 ประตู)- ผู้ทำประตูสูงสุดในเซเรียอา: 1990–91 (19 ประตู)- ผู้เล่นยอดเยี่ยมแห่งปีโดยนิตยสารเวิลด์ซอกเกอร์: 1995- หอเกียรติยศฟุตบอลอิตาลี: 2015- Premio internazionale Giacinto Facchetti: 2018

**ผู้จัดการทีม**
เชลซี- เอฟเอคัพ: 1999–2000- ลีกคัพ: 1997–98- เอฟเอแชริตีชีลด์: 2000- ยูฟ่าคัพวินเนอร์สคัพ: 1997–98- ยูฟ่าซูเปอร์คัพ: 1998

**เครื่องราชอิสริยาภรณ์**
 50px ชั้นที่ 5 / อัศวิน: Cavaliere Ordine al Merito della Repubblica Italiana: 1991- 50px ชั้นที่ 3 / ผู้บัญชาการ: Commendatore Ordine al Merito della Repubblica Italiana: 2021

**อ้างอิง**

**แหล่งข้อมูลอื่น**
หมวดหมู่:บุคคลจากเครโมนา
หมวดหมู่:กองหน้าฟุตบอล
หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นอูนีโอเนกัลโชซัมป์โดเรีย
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นสโมสรฟุตบอลเชลซี
หมวดหมู่:ผู้เล่นในเซเรียอา
หมวดหมู่:ผู้เล่นในเซเรียบี
หมวดหมู่:ผู้เล่นในเซเรียซี
หมวดหมู่:ผู้เล่นในพรีเมียร์ลีก
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมฟุตบอลในพรีเมียร์ลีก
หมวดหมู่:ผู้จัดการทีมสโมสรฟุตบอลเชลซี
หมวดหมู่:ผู้จัดการทีมสโมสรฟุตบอลวอตฟอร์ด
หมวดหมู่:ผู้เล่นในฟุตบอลโลก 1986
หมวดหมู่:ผู้เล่นในฟุตบอลชิงแชมป์แห่งชาติยุโรป 1988
หมวดหมู่:ผู้เล่นในฟุตบอลโลก 1990
หมวดหมู่:ผู้เล่นในชุดชนะเลิศยูฟ่าแชมเปียนส์ลีก
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่น-ผู้จัดการทีมฟุตบอล
หมวดหมู่:ผู้ได้รับเครื่องอิสริยาภรณ์คุณธรรมแห่งสาธารณรัฐอิตาลี
หมวดหมู่:เสียชีวิตจากมะเร็งตับอ่อน